กระทรวงวัฒนธรรม จัดพิธีมหามงคล 5 ศาสนา เฉลิมพระเกียรติพระบาทสมเด็จพระเจ้าอยู่หัว
นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวว่า กรมการศาสนาร่วมกับองค์การทางศาสนาพุทธ อิสลาม คริสต์ พราหมณ์-ฮินดู  และซิกข์ จัดกิจกรรมเฉลิมพระเกียรติพระบาทสมเด็จพระเจ้าอยู่หัว พิธีทางศาสนามหามงคล 5 ศาสนา เนื่องในโอกาสวันเฉลิมพระชนมพรรษา  28 กรกฎาคม 2565 ทั้งส่วนกลางและภูมิภาค โดยส่วนกลาง จัดพิธีทางศาสนามหามงคล 5 ศาสนา ณ ศูนย์วัฒนธรรมแห่งประเทศ เป็นการรวมพลังศาสนิกชนทุกศาสนาร่วมแสดงความจงรักภักดี ประกอบด้วย พิธีเจริญพระพุทธมนต์ของศาสนาพุทธ พิธีดุอาร์ขอพรศาสนาอิสลาม พิธีอธิษฐานขอพรศาสนาคริสต์ พิธีสวดถวายพระพรของศาสนาพรหมณ์-ฮินดู และสวดอัรดาสขอพรของศาสนาซิกข์  อีกทั้งวัดราชประดิษฐสถิตมหาสีมาราม จัดพิธีเจริญนวัคคหายุสมธัมม์ถวายพระราชกุศลด้วย สำหรับส่วนภูมิภาค มีการจัดพิธีเจริญพระพุทธมนต์สมโภชพระเจดีย์ หรือพระพุทธรูปสำคัญประจำจังหวัด  กิจกรรมเทิดทูนสถาบันพระมหากษัตริย์ กิจกรรมจิตอาสาและการจัดแสดงนิทรรศการ วีดิทัศน์เฉลิมพระเกียรติพระบาทสมเด็จพระเจ้าอยู่หัวของแต่ละจังหวัด